Folkefronten af Intelligente Danskere til Udvikling af Sproglig Omhu

Forside

Udgangspunktet Der har bredt sig en uskik i danske tekster. Mange ord som er sammensatte, og som rettelig burde skrives i ét ord, bliver skrevet i to eller flere. Det er nok en medvirkende årsag at ikke alle stavekontroller håndterer sammensatte ord korrekt. Det bliver ikke bedre af at man som dansker ser flere og flere engelske tekster (hvilket i sig selv er fint nok), for engelske ord skal meget sjældent skrives sammen. Gør det nu egentlig så meget med den særskrivning? Døm selv! Nyt ord Det hedder ikke "Det er gået viralt". Det hedder "Det er gået i rundhyl".

Astronomer mot orddeling, AMO

den norske forening, der var vores inspirationskilde. De siste åra har en helt ny måte å mishandle det norske språket på blitt mer og mer vanlig, nemlig orddeling. Ord som langpils blir til lang pils, lammekoteletter blir til lamme koteletter og hoppetau blir til hoppe tau. Vi i AMO mener slik språkvandalisme lett kan føre til misforståelser, og bør bekjempes med alle lovlige midler. Deppenleerzeichen.de Nu er der også kommet en tysk side om splittede ord. "Deppenleerzeichen" er en betegnelse for et mellemrum der splitter et sammensat ord. "Depp" betyder "tumpe" eller "dumrian".

Send os gerne materiale, hvis du falder over sproglige fejl. Det kan godt være afskrifter, men billeder er også velkomne. Filformatet er uvæsentligt, men JPG fylder mindst. Send dog helst kun uredigerede filer. Vi tilpasser dem selv. Vi interesserer os primært for udbredte og meningsforstyrrende fejl. Trykfejl kan være ganske sjove, men de har næppe en langsigtet effekt på det danske skriftsprog. Det er også vigtigt at vi får fat i materiale om Fiduso der har været bragt i medierne. Send scannede billeder i mail eller udklip med fodpost. Husk præcis kildeangivelse. Bemærk også at Fiduso kun optager indlæg der er mærket med afsenderens fulde navn (i hvert fald mindst for- og efternavn).

Kontakt: Mail til Fidusos praktiske gris Bertel Lund Hansen

Kolt Kirkevej 101

Kolt

8361 Hasselager

Tlf. (mobil): 61 70 32 41



På Fidusos sider er der brugt den kommatering der engang kaldtes "nyt komma", men som nu betegnes startkomma valgt fra . Hvis et indlæg er kommateret korrekt, bliver det respekteret, men ellers rettes tegnsætningen til Fidusos standard.

Fiduso forbeholder sig ret til at korrigere tilsendt materiale for stave-, sprog- og tegnsætningsfejl.